CELEX: 32010D0725
Language: hu
Date: 2010-11-26 00:00:00
Title: 2010/725/EU: A Bizottság határozata ( 2010. november 26. ) az emberi fogyasztásra alkalmas élő, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak behozatala vonatkozásában engedélyezett harmadik országok jegyzékében a Chilére vonatkozó cím és bejegyzés tekintetében a 2006/766/EK határozat I. mellékletének módosításáról (az értesítés a C(2010) 8259. számú dokumentummal történt)  EGT-vonatkozású szöveg

27.11.2010   
            
            
               HU
            
            
               Az Európai Unió Hivatalos Lapja
            
            
               L 312/45
            
         A BIZOTTSÁG HATÁROZATA
   (2010. november 26.)
   az emberi fogyasztásra alkalmas élő, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak behozatala vonatkozásában engedélyezett harmadik országok jegyzékében a Chilére vonatkozó cím és bejegyzés tekintetében a 2006/766/EK határozat I. mellékletének módosításáról
   (az értesítés a C(2010) 8259. számú dokumentummal történt)
   (EGT-vonatkozású szöveg)
   (2010/725/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
   mivel:
   
               (1)
            
            
               A 854/2004/EK rendelet előírja, hogy állati eredetű termékek csak a rendelettel összhangban összeállított jegyzéken szereplő harmadik országból vagy harmadik ország bizonyos területeiről hozhatók be. A rendelet a kéthéjú kagylók, tüskésbőrűek, zsákállatok és tengeri haslábúak harmadik országokból történő behozatalára vonatkozóan különleges feltételeket is megállapít.
            
         
               (2)
            
            
               A 854/2004/EK rendelet előírja továbbá, hogy harmadik ország csak akkor szerepelhet ilyen jegyzékekben, ha az adott országbeli uniós ellenőrzés megerősíti azt, hogy az illetékes hatóság megfelelő biztosítékokat nyújt a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (2) szerint. A 882/2004/EK rendelet különösen azt írja elő, hogy a harmadik országok csak akkor szerepelhetnek e jegyzékekben, ha illetékes hatóságaik megfelelő biztosítékokat nyújtanak az uniós takarmány- és élelmiszerjog és állat-egészségügyi szabályok betartása, illetve az azokkal való egyenértékűség tekintetében.
            
         
               (3)
            
            
               A kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról szóló, 2006. november 6-i 2006/766/EK bizottsági határozat (3) felsorolja azokat a harmadik országokat, melyek megfelelnek a 854/2004/EK rendeletben szereplő kritériumoknak, és ennélfogva biztosítani tudják, hogy az Unióba exportált, szóban forgó termékek eleget tesznek a fogyasztók egészségének védelme érdekében az uniós jogszabályokban megállapított egészségügyi feltételeknek. Különösen az említett határozat I. melléklete tartalmazza azon harmadik országok jegyzékét, amelyekből emberi fogyasztásra alkalmas élő, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak behozhatók. Bizonyos harmadik országokból érkező ilyen behozatalra vonatkozóan a jegyzék egyes esetekben korlátozásokat is feltüntet.
            
         
               (4)
            
            
               Chile jelenleg szerepel a 2006/766/EK határozat I. mellékletében található jegyzékben, mint olyan harmadik ország, amelyből az emberi fogyasztásra szánt kéthéjú kagylók, tüskésbőrűek, zsákállatok és tengeri haslábúak behozatala engedélyezett, azonban az ilyen behozatal kizárólag a fagyasztott vagy feldolgozott termékekre korlátozódik.
            
         
               (5)
            
            
               A Chilében végzett, az Európai Unióba irányuló kivitelre szánt kéthéjú kagylók termelését ellenőrző rendszer értékelését célzó uniós ellenőrzések, amelyek közül a legutóbbira 2010-ben került sor, a chilei illetékes hatóság által nyújtott garanciákkal együtt azt jelzik, hogy az Európai Unióba irányuló kivitelre szánt, a fésűskagylók (Pectinidae) családjába tartozó, hűtött és kizsigerelt, vad vagy az A. osztályba sorolt termelési területen begyűjtött kéthéjú kagylókra ebben a harmadik országban vonatkozó feltételek egyenértékűek a vonatkozó uniós jogszabályok által előírt feltételekkel. Ennek eredményeként a Chiléből az Unióba érkező ilyen kéthéjú kagylók behozatalát engedélyezni kell.
            
         
               (6)
            
            
               A 2006/766/EK határozat I. mellékletét ennek megfelelően kell módosítani.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/766/EK határozat I. melléklete a következőképpen módosul:
   
               1.
            
            
               Az I. melléklet címe helyébe a következő cím lép:
            
         
               2.
            
            
               A Chilére vonatkozó bejegyzés helyébe a következő szöveg lép:
               
                           „CL
                        
                        
                           CHILE
                        
                        
                           Csak fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak, valamint hűtött és kizsigerelt, vad vagy a 854/2004/EK rendelet II. melléklete II. fejezete A. 3. pontjának megfelelően az A. osztályba sorolt termelési területen begyűjtött fésűskagylók.”
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. november 26-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 139., 2004.4.30., 206. o.
   
      (2)  HL L 165., 2004.4.30., 1. o.
   
      (3)  HL L 320., 2006.11.18., 53. o.
   
      (4)  Beleértve azokat a termékeket, amelyekre kiterjed a »halászati terméknek« a 853/2004/EK európai parlamenti és tanácsi rendelet I. mellékletének 3.1. pontjában szereplő fogalommeghatározása (HL L 139., 2004.4.30., 55. o.).”